Године 148. п. н. е. Андриск је освојио Тесалију и закључио савез са Картагином, која је са Римљанима била у рату (Трећи пунски рат). Сенат је одлучио да реагује, те избија Четврти македонски рат, последњи у низу Македонских ратова. Римски претор Квинт Цецилије Метел Македонац поразио је Андриска. Одлучујућа битка поново је вођена код Пидне, где је Персеј 168. године п. н. е. одлучно поражен. Андриск након пораза у бици бежи у Тракију. Тамошњи владар га је заробио и предао Римљанима. Након завршетка Четвртог македонског рата, Македонија је уврштена у систем римских провинција.